MUITINĖS DEPARTAMENTO

PRIE LIETUVOS RESPUBLIKOS FINANSŲ MINISTERIJOS

GENERALINIS DIREKTORIUS

ĮSAKYMAS

DĖL LIETUVOS RESPUBLIKOS MUITINĖS PAREIGŪNŲ IR VALSTYBĖS TARNAUTOJŲ, ĮGALIOTŲ PRADĖTI ADMINISTRACINĘ TEISENĄ, ATLIKTI ADMINISTRACINIŲ NUSIŽENGIMŲ TYRIMĄ, SURAŠYTI ADMINISTRACINIŲ NUSIŽENGIMŲ PROTOKOLUS, PAREIGYBIŲ SĄRAŠO PATVIRTINIMO IR ADMINISTRACINIŲ NUSIŽENGIMŲ BYLŲ NAGRINĖJIMO

2019 m. vasario 8 d. Nr. 1B-108

Vilnius

Vadovaudamasis Lietuvos Respublikos administracinių nusižengimų kodekso 589 straipsnio 40 ir 101 punktais ir 615 straipsnio 3 ir 4 dalimis:

1. T v i r t i n u Lietuvos Respublikos muitinės pareigūnų ir valstybės tarnautojų, įgaliotų pradėti administracinę teiseną, atlikti administracinių nusižengimų tyrimą, surašyti administracinių nusižengimų protokolus, pareigybių sąrašą (pridedama).

2. N u s t a t a u, kad administracinių nusižengimų bylas ne teismo tvarka nagrinėja:

2.1. Muitinės departamento prie Lietuvos Respublikos finansų ministerijos generalinis direktorius ir jo pavaduotojai;

2.2. teritorinių muitinių direktoriai ir jų pavaduotojai;

2.3. teritorinių muitinių skyrių pareigūnai, kuriems tokia kompetencija nustatyta jų pareigybių aprašymuose:

2.3.1. Teisės skyriaus pareigūnai – dėl veikų, numatytų Administracinių nusižengimų kodekso 64 straipsnio 1–6 dalyse, 208 straipsnio 1 dalyje, 209 straipsnio 1 ir 2 dalyse, 212 straipsnio 1 dalyje, 213 straipsnio 1 ir 2 dalyse, 214 straipsnio 1 ir 2 dalyse, 218 straipsnio 1 dalyje, 436 straipsnio 6 dalyje, 463 straipsnio 3 ir 4 dalyse;

2.3.2. Pažeidimų prevencijos skyriaus pareigūnai – esant visoms Administracinių nusižengimų kodekso 615 straipsnio 4 dalyje nurodytoms sąlygoms.

3. P a v e d u teritorinių muitinių direktoriams ir jų pavaduotojams nagrinėti administracinių nusižengimų bylas dėl veikų, numatytų Administracinių nusižengimų kodekso 221 straipsnyje, tais atvejais, kai administracinio nusižengimo tyrimą atliko ir administracinio nusižengimo protokolą surašė Muitinės departamento Statistikos analizės skyriaus valstybės tarnautojai, dirbantys nutolusiose darbo vietose teritorinėse muitinėse.

4. Pripažįstu netekusiu galios Muitinės departamento prie Lietuvos Respublikos finansų ministerijos generalinio direktoriaus 2016 m. gruodžio 21 d. įsakymą Nr. 1B-1051 „Dėl Lietuvos Respublikos muitinės pareigūnų, įgaliotų surašyti administracinių nusižengimų protokolus, pareigybių sąrašo patvirtinimo“ su visais pakeitimais ir papildymais.

Generalinio direktoriaus pavaduotojas,

atliekantis generalinio direktoriaus funkcijas	Jonas Miškinis

PATVIRTINTA

Muitinės departamento

prie Lietuvos Respublikos finansų

ministerijos generalinio direktoriaus

2019 m. vasario 8 d. įsakymu Nr. 1B-108

LIETUVOS RESPUBLIKOS MUITINĖS PAREIGŪNŲ IR VALSTYBĖS TARNAUTOJŲ, ĮGALIOTŲ PRADĖTI ADMINISTRACINĘ TEISENĄ, ATLIKTI ADMINISTRACINIŲ NUSIŽENGIMŲ TYRIMĄ IR SURAŠYTI ADMINISTRACINIŲ NUSIŽENGIMŲ PROTOKOLUS, PAREIGYBIŲ SĄRAŠAS

1. Muitinės departamento prie Lietuvos Respublikos finansų ministerijos:

1.1. Imuniteto tarnybos:

1.1.1. tarnybos viršininkas

1.1.2. tarnybos viršininko pavaduotojas

1.1.3. vyriausiasis tyrėjas

1.2. Statistikos analizės skyriaus:

1.2.1. skyriaus vedėjas

1.2.2. vyresnysis patarėjas

1.2.3. vyriausiasis specialistas

1.2.4. vyresnysis specialistas

2. teritorinės muitinės:

2.1. Muitinės kontrolės organizavimo skyriaus:

2.1.1. skyriaus viršininkas

2.1.2. skyriaus viršininko pavaduotojas

2.1.3. vyriausiasis inspektorius

2.1.4. vyresnysis inspektorius

2.1.5. inspektorius

2.2. Muitinės procedūrų priežiūros skyriaus:

2.2.1. skyriaus viršininkas

2.2.2. skyriaus viršininko pavaduotojas

2.2.3. vyriausiasis inspektorius

2.2.4. vyresnysis inspektorius

2.2.5. inspektorius

2.3. Pažeidimų prevencijos skyriaus:

2.3.1. skyriaus viršininkas

2.3.2. skyriaus viršininko pavaduotojas

2.3.3. vyriausiasis inspektorius

2.3.4. vyresnysis inspektorius

2.3.5. inspektorius

2.4. Tarifų ir muitinio įvertinimo kontrolės skyriaus:

2.4.1. skyriaus viršininkas

2.4.2. skyriaus viršininko pavaduotojas

2.4.3. poskyrio viršininkas

2.4.4. vyriausiasis inspektorius

2.4.5. vyresnysis inspektorius

2.4.6. inspektorius

2.5. Teisės skyriaus:

2.5.1. skyriaus viršininkas

2.5.2. skyriaus viršininko pavaduotojas

2.5.3. vyriausiasis inspektorius

2.5.4. vyresnysis inspektorius

2.5.5. inspektorius

2.6. Ūkio subjektų patikrinimų skyriaus:

2.6.1. skyriaus viršininkas

2.6.2. skyriaus viršininko pavaduotojas

2.6.3. poskyrio viršininkas

2.6.4. vyriausiasis inspektorius

2.6.5. vyresnysis inspektorius

2.6.6. inspektorius

2.7. muitinės posto:

2.7.1. posto viršininkas

2.7.2. posto viršininko pavaduotojas

2.7.3. posto pamainos viršininkas

2.7.4. vyriausiasis inspektorius

2.7.5. vyresnysis inspektorius

2.7.6. inspektorius

_________________